Federasi bal-balan Italia, Federazione Italiana Giuoco Calcio madeg taun 1898 lan gabung karo Fédération Internationale de Football Association ing taun 1905. Italia iku nagara kaloro sawisé Brasil kang paling kerep dadi juwara ing kajuwaraan Piala Donya kanthi papat trofi. Trofi mau digayuh ing taun 1934, 1938, 1982 lan 2006. Saliyané iku, ing taun 1968 Italia uga kasil dadi juwara Piala Éropah minangka siji-sijiné trofi Henri Delauney kang tau direbut. Tim Italia dijuluki "Gli Azzurri" utawa "si biru langit" tegesé kostum mligi kang awarna biru.